मोबाइल मैगज़ीन HK की रिपोर्ट की मानें तो, Nokia X6 हॉन्ग कॉन्ग में Nokia 6.1 Plus के नाम से आएगा। यह फोन चीन में लॉन्च किए गए नोकिया एक्स6 वाले डिजाइन और हार्डवेयर के साथ आएगा। स्मार्टफोन के फीचर की बात की जाए तो इसमें 5.8 इंच डिस्प्ले के साथ नॉच डिजाइन और ऑक्टा-कोर स्नैपड्रैगन 636 प्रोसेसर मिलता है। हैंडसेट गूगल के एंड्रॉयड वन प्रोग्राम का हिस्सा होगा। इतना ही नहीं, स्मार्टफोन में सॉफ्टवेयर डिपार्टमेंट में बदलाव किया जा सकता है।